ΓΡΑΠΤΗ ΕΡΩΤΗΣΗ E-1602/01

υποβολή: Raina Echerer (Verts/ALE) προς την Επιτροπή

(1 Ιουνίου 2001)

Θέμα: Απόφαση της Επιτροπής της 29ης Ιουνίου 2000

Η παράγραφος 9 της απόφασης της Επιτροπής 2000/418/ΕΚ(1) της 29ης Ιουνίου 2000 για τη ρύθμιση της χρήσηςλικών που παρουσιάζουν κινδύνους σχετικά με τις μεταδοτικές σπογγώδεις εγκεφαλοπάθειες και για την τροποποίηση της απόφασης 94/474/ΕΚ(2) απαγορεύει την αναισθητοποίηση των ζώων με έγχυση αερίων στην κρανιακή κοιλότητα και τη θανάτωση με διάσχιση των κεντρικών νευρικών ιστών, εξ αιτίας του κινδύνου μετάδοσης της ΣΕΒ.

Στην οδηγία 93/119/ΕΚ(3) του Συμβουλίου της 22.12.1993, ο όρος αναισθητοποίηση ερμηνεύεται ως κάθε μέθοδος η οποία όταν εφαρμόζεται σε ζώα επιφέρει άμεση απώλεια των αισθήσεων έως ότου επέλθει ο θάνατος.

Μπορεί η Επιτροπή να απαντήσει στα εξής ερωτήματα:

1. Η μεταφορά της οδηγίας 93/119/ΕΚ αποδεικνύεται στην πράξη συχνά ως ανεπαρκής. Τα εργαλεία που χρησιμοποιούνται συνήθως για την αναισθητοποίηση δεν έχουν επισκευασθεί κατάλληλα ή δεν χρησιμοποιούνται σωστά ώστε η έγχυση τουγρού να μην είναι αρκετά ισχυρή για την αναισθητοποίηση του ζώου σύμφωνα με τις διατάξεις της οδηγίας. Το μειονέκτημα ωστόσο δεν είχε επισημανθεί έως την 1.1.2001 λόγω της εφαρμογής της διάσχισης των κεντρικών νευρικών ιστών. Με την απόφαση της Επιτροπής της 29ης Ιουνίου 2000 έρχεται όμως στο φως η κατάσταση αυτή (βλ. http://www.tierschutz.cc για την κατάσταση στα σφαγεία της Αυστρίας). Πώς μπορεί η Επιτροπή να αποκλείσει τη δυνατότητα ότι με την εφαρμογή της απόφασης δεν παραβιάζεται η οδηγία; Προβλέπονται συμπληρωματικοί έλεγχοι; Ποια συναφή μέτρα έχουν προβλεφθεί;

2. Γνωρίζει η Επιτροπή από άλλα κράτη μέλη περιπτώσεις κατά τις οποίες η σφαγή ζώων πραγματοποιήθηκε με μεθόδους αναισθητοποίησης που δεν συμβιβάζονται με τις διατάξεις της οδηγίας;

3. Προωθεί η Επιτροπή σχέδια για τη διερεύνηση της ορθής αναισθητοποίησης των ζώων προς σφαγή;

(1) ΕΕ L 158 της 30.6.2000, σελ. 76.

(2) ΕΕ L 194 της 29.7.1994, σελ. 96.

(3) ΕΕ L 340 της 31.12.1993, σελ. 21.

Απάντηση του κ. Byrne εξ ονόματος της Επιτροπής

(23 Ιουλίου 2001)

Η διάσχιση των κεντρικών νευρικών ιστών αποσκοπεί στο να σταματήσει τους σπασμούς που ακολουθούν την αναισθητοποίηση του ζώου που προορίζεται για σφαγή και χρησιμοποιήθηκε προκειμένου να εξασφαλίσει την ασφάλεια του προσωπικού του σφαγείου. Η διάσχιση των κεντρικών νευρικών ιστών εξασφάλιζε ότι κανένα ζώο δεν θα επανακτούσε τις αισθήσεις του ύστερα από την επίδραση του πιστολιού διατρητικής ράβδου. Ωστόσο η χρήση της μεθόδου αυτής ήταν περιορισμένη, ιδιαίτερα λόγω των φόβων για διασπορά των παραγόντων της σπογγώδους εγκεφαλοπάθειας των βοοειδών (ΣΕΒ) καθώς και λόγω της ύπαρξης βελτιωμένων τεχνικών αναισθητοποίησης.

Η Υπηρεσία Τροφίμων και Κτηνιατρικών Θεμάτων της Επιτροπής (ΥΤΚΘ) διεξάγει τακτικές επιθεωρήσεις σε σφαγεία στα κράτη μέλη. Στις επιθεωρήσεις αυτές περιλαμβάνεται ο έλεγχος σχετικά με την εφαρμογή των διαδικασιών αναισθητοποίησης σύμφωνα με τις διατάξεις της οδηγίας 93/119/ΕΚ του Συμβουλίου της 22ας Δεκεμβρίου 1993, για την προστασία των ζώων κατά τη σφαγή ή/και τη θανάτωσή τους.

Οι πρόσφατες επιθεωρήσεις που διεξήγαγε η ΥΤΚΘ έδειξαν ότιπήρχαν προβλήματα σχετικά με τις πρακτικές αναισθητοποίησης σε δύο κράτη μέλη. Αυτή τη στιγμή ένα κράτος μέλοςπόκειται σε διαδικασία παράβασης για τη μη εφαρμογή ορισμένων διατάξεων της οδηγίας 93/119/ΕΚ. Ωστόσο, οι ελλείψεις που συνδέονται με την αναισθητοποίηση παρατηρήθηκαν πριν να τεθεί σε ισχύ η απόφαση 2000/418/ΕΚ της Επιτροπής της 29ης Ιουνίου 2000 για τη ρύθμιση της χρήσηςλικών που παρουσιάζουν κινδύνους σχετικά με τις μεταδοτικές σπογγώδεις εγκεφαλοπάθειες και για τροποποίηση της απόφασης 94/474/ΕΚ.

Επί του παρόντος η Επιτροπή δεν παρέχει οικονομική ενίσχυση για κάποιο ερευνητικό σχέδιο σχετικά με τις αποδεκτές μεθόδους αναισθητοποίησης. Η Επιστημονική Συντονιστική Επιτροπή αυτή τη στιγμή εξετάζει το θέμα των διεισδυτικών μεθόδων αναισθητοποίησης.